Title: Zxczxc
Author: Karol Bergmann
Last saved by: Chudá Viera
Company: FEI

Správa zo zahraničnej pracovnej cesty
1.  Účastník ZPC:
RNDr. Martin Benko, PhD., Slovenský hydrometeorologický ústav, Jeséniova 17, Bratislava, generálny riaditeľ

2.  Zahraničná pracovná cesta:
štát, mesto: Taliansko, Frascati
vykonaná v dňoch: 23.-24.6.2014
názov prijímajúcej organizácie: Európska vesmírna agentúra
účel cesty: 157. zasadanie Programovej Rady pre pozorovania Zeme, ESA

3.  Rámcový program pobytu:
V dňoch 23. až 24.6.2014 sa v centre pre pozorovania Zeme ESA / ESRIN konalo 157. zasadanie Programovej Rady pre pozorovania Zeme, ktorého sa SR zúčastňuje ako pozorovateľ, vzhľadom na prístupový proces do ESA. Pre pozorovateľov bol oficiálne dostupný bod programu: GMES/Copernicus Space Component Programme .

4.  Stručný priebeh rokovaní, resp.  študijného pobytu:

Continuation to Phase 2 of GSC-3
•	Na 155. zasadaní programovej rady bol predložený návrh na štart 2. fázy GSC-3, čím začalo trojmesačné obdobie prihlasovania sa k 2. fáze. Počas tohto obdobia mohli štáty, ktoré sa zúčastnili fázy 1, formálne deklarovať, či zachovajú mieru svojho príspevku aj pre fázu 2. alebo či od fázy dva odstúpia. Inak sa v súlade s GSC Vyhlásením predpokladá, že miera príspevku zostáva nezmenená. Trojmesačné obdobie skončilo 21.5.2014 a na zasadaní bolo potrebné prijať rozhodnutie o pokračovaní 2. fázy.
•	ESA predložila dokument, týkajúci sa pokračovania GSC-3 v prípade podfinancovania, pričom navrhuje nasledovné možnosti: Pri naplnení finančnej obálky do 100% bude program pokračovať podľa pôvodného plánu a aktuálnej programovej náplne. Pri naplnení nad 90% budú implementované len najnutnejšie súčasti a pod 90% budú navrhnuté vhodné opatrenia na zmiernenie dôsledkov pre celý program. ESA informovala o naplnené obálky v aktuálnej výške cca 72%, pričom ďalšie odhadované príspevky sú vo výške 25-30%. Tiež zaznela informácia o navýšení príspevkov z Holandska a o ČS, ktoré sa nezúčastnili fázy 1 ale majú záujem pridať sa k fáze 2. V následnej diskusii bola kritizovaná umelá hranica 90%, ako aj hrozba nedostatočného zabezpečenia prostriedkov na prevádzku vesmírnej zložky. Napokon sa dohodlo, že predložený dokument bude s drobnými úpravami zahrnutý ako príloha k rozhodnutiu o zahájení fázy 2. 
•	Po ukončení diskusie ČS ohlasovali súhlas so zahájením 2. fázy GSC-3.

Elements of the EU/ESA Copernicus Agreement
•	Predložená bola správa o stave príprav dohody EÚ – ESA týkajúcej sa programu Copernicus. Dokument už bol predložený Rade v marci 2014, odvtedy došlo v Európskom parlamente k oficiálnemu schváleniu nariadenia o Copernicus, ktoré vstúpilo do platnosti 25.4.2014. Tiež prebehlo ďalšie rokovanie medzi EÚ a ESA, pričom naďalej nedošlo k zhode v otázke, kto by mal byť kontraktačná autorita. Aj zasadanie Výboru Copernicus odporučilo, aby bola pre kontrakty implementované v rámci dohody EÚ – ESA o Copernicus, kontraktačnou autoritou ESA. Napriek tomu, diskusie pokračujú. Ostatné body sú dostatočne predjednané, vrátane technickej prílohy a predpokladá sa, že finálne znenie dohody bude predložené na jesennom zasadaní PB-EO
•	K problémovému bodu – kontraktačná autorita, prebehla diskusia medzi predstaviteľmi EK a ESA, pričom EK chce zachovať spôsob prístupu ESA k projektovému riadeniu, ESA bude podpisovať všetky kontrakty, momentálne však nie je jasné, či to bude „v mene EK“ alebo nie. EK považuje momentálny spôsob riadenia programu za málo efektívny, preto navrhujú zmenu, poukazuje na zmluvu v programe Galileo. ESA nepovažuje vlastný spôsob riadenia veľkých projektov za neefektívny, poukazuje na problémy s financovaním programu Galileo v počiatočnej fáze a dôsledky, ktoré sú viditeľné dodnes. Tiež upozorňuje, že Galileo a Copernicus nie sú rovnaké programy. ESA pripomenula, že na PB-EO sa všetky ČS vyjadrili v pomere 20:0, aby kontraktačnou autoritou bola ESA, tiež na minulom zasadaní Copernicus Committe prebehlo hlasovanie v pomere 28:0. Nie je teda jasné, ako môže EK stále zastávať rovnaké stanovisko napriek rozhodnutiam vlastných členských štátov. V následnej diskusii zaznelo, že EK nemá na rozdiel od ESA skúsenosti s riadením podobne veľkých projektov a tak sa môže stať, že nebude možné program Copernicus dokončiť. Tento názor podporilo viacero prítomných delegácií. EK uviedla, že považuje kritiku za neoprávnenú a ide o zabránenie podobným problémom, ako nastali v prípade Galileo. 

5.  Osobitne vyhodnotený očakávaný prínos ZPC:
Vzhľadom na prístupový proces do ESA je SR prizývané na zasadania Programovej Rady pre pozorovania Zeme, ktorého vybraných bodov sa zúčastňuje ako pozorovateľ. Máme tak k dispozícii podrobnejšie informácie o dianí v oblasti pozorovaní Zeme, ktoré patrí ku kľúčovým oblastiam, prepojeným s programom Copernicus, pozorovacími programami EUMETSAT, či výzvami Horizon 2020. Účasť na zasadaniach zabezpečuje prístup k informáciám, reprezentáciu SR, nadväzovanie kontaktov, ako aj výmenu skúseností a „best practices“. 

6.   Prehľad prinesenej dokumentácie a miesto jej uloženia
Materiály preberané na zasadnutí boli dodané na Sekciu vedy a techniky MŠVVaŠ SR.

7.    Spôsob zverejnenia výsledkov ZPC, prenos získaných informácií
Správa bola predložená  Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete

Skratky:
ČS – členské štáty
ESA – European Space Agency
GSC – GMES Space Component
PB-EO – Programme Board for Earth Observations

Správu vypracoval: Martin Benko
Dátum: 10.7.2014
Správu schválil:  Ing. Diana Demková, riaditeľka OŠEPVaT